23.11.2022.
LV
Eiropas Savienības Oficiālais Vēstnesis
L 303/3
KOMISIJAS DELEĢĒTĀ REGULA (ES) 2022/2288 (2022. gada 16. augusts), ar kuru attiecībā uz Vidusjūras rietumu daļā sastopamo Venus spp. gliemeņu, Pecten jacobaeus ķemmīšgliemeņu un Venerupis spp. cietgliemeņu izkraušanas pienākumam noteiktā augstas izdzīvotības atbrīvojuma pagarināšanu groza Deleģēto regulu (ES) 2021/2066, ar ko papildina Eiropas Parlamenta un Padomes Regulu (ES) 2019/1022
EIROPAS KOMISIJA,
ņemot vērā Līgumu par Eiropas Savienības darbību, ņemot vērā Eiropas Parlamenta un Padomes Regulu (ES) 2019/1022 (2019. gada 20. jūnijs), ar kuru izveido daudzgadu plānu zvejniecībām, kas izmanto bentiskos krājumus Vidusjūras rietumu daļā, un ar kuru groza Regulu (ES) Nr. 508/2014 (1), un jo īpaši tās 14. pantu, tā kā: (1)
Komisijas Deleģētā regula (ES) 2021/2066 (2) nosaka kārtību, kādā īstenojams izkraušanas pienākums, kas noteikts dažiem demersālajiem krājumiem Vidusjūras rietumu daļā un piemērojams laikposmā no 2022. gada 1. janvāra līdz 2024. gada 31. decembrim.
(2)
2022. gada 9. maijā Spānija, Francija un Itālija (augsta līmeņa grupa “Pescamed”) Komisijai iesniedza kopīgu ieteikumu, kurā, ņemot vērā arī Vidusjūras konsultatīvās padomes viedokli, ierosināts pagarināt dažus atbrīvojumus no izkraušanas pienākuma, kas noteikts demersālajām zvejniecībām, kuras darbojas Vidusjūras rietumu daļā.
(3)
Zivsaimniecības zinātnes, tehnikas un ekonomikas komiteja (ZZTEK) kopīgo ieteikumu novērtēja 2022. gada 16.– 20. maijā (3).
(4)
2022. gada 8. jūlijā “Pescamed” augsta līmeņa grupa iesniedza atjauninātu kopīgā ieteikuma redakciju, un ZZTEK novērtēja arī to.
(5)
Saskaņā ar Eiropas Parlamenta un Padomes Regulas (ES) Nr. 1380/2013 (4) 18. pantu Komisija atjaunināto 2022. gada 8. jūlija kopīgo ieteikumu ir izskatījusi un ņēmusi vērā ZZTEK izvērtējumu, lai tādējādi nodrošinātu, ka ieteikums ir saderīgs ar relevantajiem saglabāšanas pasākumiem, to vidū ar izkraušanas pienākumu.
(6)
Atjauninātajā 2022. gada 8. jūlija kopīgajā ieteikumā ierosināts pagarināt Regulas (ES) Nr. 1380/ 2013 15. panta 4. punkta b) apakšpunktā paredzēto izdzīvotības atbrīvojumu, kas noteikts attiecībā uz gliemenēm Venus spp., ķemmīšgliemenēm Pecten jacobaeus un cietgliemenēm Venerupis spp., kuras nozvejotas ar mehānisko dragu.
(7)
Attiecībā uz gliemenēm Venus spp.
ZZTEK secināja, ka pamatojošā informācija ļauj pārliecinoši aplēst augstus izdzīvotības rādītājus.
Tāpēc Komisija uzskata, ka attiecīgais atbrīvojums būtu jāpagarina.
(1) OV L 172, 26.6.2019., 1. lpp. (2) Komisijas Deleģētā regula (ES) 2021/2066 (2021. gada 25. augusts), ar ko Eiropas Parlamenta un Padomes Regulu (ES) 2019/1022 papildina attiecībā uz izkraušanas pienākuma īstenošanas noteikumiem par dažiem demersālajiem krājumiem Vidusjūras rietumu daļā laikposmā no 2022. līdz 2024. gadam (OV L 421, 26.11.2021., 17. lpp.).
(3) Zivsaimniecības zinātnes, tehnikas un ekonomikas komiteja (ZZTEK).
Par izkraušanas pienākumu un par Tehnisko pasākumu regulu sniegto kopīgo ieteikumu izvērtējums (STECF-22-05).
(4) Eiropas Parlamenta un Padomes Regula (ES) Nr. 1380/2013 (2013. gada 11. decembris) par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).